**Турнір «Знаўцы роднай мовы»**

**Мэта**: фарміраванне маўленчай культуры вучняў.

**Задачы:**

- стварыць умовы для актывізацыі пазнавальнай дзейнасці вучняў;

- садзейнічаць выхаванню грамадзянкасці, пачуцця патрыятызму;

- фарміраваць уменне працаваць у камандзе.

**Ход мерапрыемства**

*У любiмай мове, роднай, наскай,*

*Ах, якiя словы: "Калi ласка!.."*

*П.Броўка*

 - Добры дзень, сябры! Запрашаю вас на конкурсна-гульнёвую праграму “Знаўцы роднай мовы”. Мы не будзем паўтараць школьную праграму, не будзем рабіць практыкаванні і не будзем вывучаць новыя правілы. Давайце проста бавіць час – прыемна, весела і карысна! Як вы ўжо зразумелі, мы будзем размаўляць па-беларуску.

*Пагавары са мной на мове,*

*На нашай роднай, не чужой.*

*Адчуеш ты – у кожным слове*

*Душа яднаецца з душой.*

*У словах тых – надзеі нашы*

*І нашы мары пра жыццё.*

*Калі мы з мовай –*

*Нас не страшыць*

*Ні гвалт, ні мор, ні забыццё.*

*Пагавары са мной на мове,*

*Забудзь на час пра “языкі”.*

*Няхай гучаць у кожным слове*

*І продкі нашы, і вякі!*

- Аўтар гэтых задушэўных слоў – паэт Ігар Пракаповіч. У іх выказана бязмерная любоў да роднай мовы. Наша задача – берагчы мову, вывучаць, актыўна ёй карыстацца і пашыраць сферу яе бытавання. Сёння мы праводзім турнір “Знаўцаў беларускай мовы” Спаборнічаць сёння будуць дзве каманды: каманда 5 “А” класа \_\_\_\_\_\_\_\_\_\_\_\_ з капітанам \_\_\_\_\_\_\_\_\_\_\_\_ і каманда 5 ”В” класа \_\_\_\_\_\_\_\_\_\_\_ з капітанам\_\_\_\_\_\_\_\_\_\_\_\_\_\_ (*прадстаўленне каманд).*

Давайце пазнаемімся з нашым журы *(прадстаўленне журы).*

Пажадаем удзельнікам поспехаў. Няхай пераможа мудрэйшы!

Паслухайце правіла гульні: кожнай камандзе будуць паслядоўна задавацца пытанні з розных галін мовазнаўства. Каманда павінна даць толькі адзін правільны адказ. Выкрыкі з месца не будуць залічвацца, і журы за гэта можа зняць балы. Калі каманда не ведае адказу ці памяляецца, ход пераходзіць да другой каманды. Пасля кожнага задання каманда будзе атрымліваць літару. У канцы гульні трэба будзе як мага хутчэй скласці з гэтых літар слова.

**Першы конкурс “Размінка”**

1. Назавіце словы, у якіх 100 зычных (стол, стог, стоп, стос).

2. Якую частку слова заўсёды знойдзеш у зямлі? (корань)

3. Другі хлеб беларусаў (Бульба)

4. Птушка – сімвал Беларусі (Бусел)

5. Назавіце колеры Дзяржаўнага флага нашай Рэспублікі. (Чырвоны, зялёны і белы)

6. Якімі словамі пачынаецца гімн нашай краіны? (Мы беларусы, мірныя людзі).

7. Назавіце імя першай беларускай асветніцы? (Еўфрасіння Полацкая)

8. Як называецца кніга для першапачатковага навучання грамаце і развіцця мовы? (Буквар)

9. У якім горадзе знаходзіцца знакамітая крэпасць-герой? (Брэст)

10. Горад, у якім адбываецца вядомы “Славянскі базар” (Віцебск)

11. У якім народным свяце існуе звычай пекчы бліны, скакаць праз вогнішча і паліць саламянае пудзіла? (Масленіца)

12. У якім народным свяце існуе звычай шукаць папараць-кветку, плесці і пускаць вянкі? (Купалле)

13. У назвах якіх беларускіх гарадоў адна галосная літара? (Клецк, Брэст, Шклоў, Мінск, Слуцк, Пінск…)

14. Які беларускі горад называецца так, як і летні месяц? (Чэрвень)

**Другі конкурс “Перакладчыкі”**

Неабходна падабраць беларускія адпаведнікі да рускіх слоў, г.зн. перакласці слова з рускай мовы на беларускую.

Юбка, платье, рубашка, носки, шляпа, варежки, карман, пуговица, скатерть, вилка, сковорода, кувшин, ежевика, крыжовник ***(спадніца, сукенка, кашуля, шкарпэткі, капялюш, рукавіцы, кішэня, гузік, абрус, відэлец, патэльня, збан, ажыны, агрэст).***

**Трэці конкурс “Прыказкі і прымаўкі”**

1. Дзе розумам не дайду, то ў кніжцы знайду.
2. У добрую часіну сказаць, а ў ліхую прамаўчаць.
3. Лепей мець вераб’я ў руцэ, чым арла на суку.
4. Са свайго языка спусціш – на чужым не зловіш.

**Чацвёрты конкурс “Фразеалагізмы”**

Прапаную для членаў каманд навае заданне. Неабходна па малюнку пазнаць фразеалагізм і растлумачыць яго значэнне.

**Вадзіць за нос**  (абяцаць і не выконваць, уводзіць у зман)

**Намыліць шыю** (вылаяць каго-небудзь)

**Зарубіць на носе** (запомніць назаўсёды)

**Наламаць дроў** (нарабіць памылак пры выкананні чаго-небудзь)

**Як кот наплакаў**  (зусім мала)

**Развесіць вушы** (слухаць даверліва)

**Сядзець склаўшы рукі** (нічога не рабіць)

**За двума зайцамі пагнацца** (адначасова брацца за некалькі спраў).

**Пяты Конкурс капітанаў (трэба выправіць памылкі ў тэксце)**

*Берозавы лес заўсёды прыгожы. Узімку бярозы нібы ледяныя снягуркі у белых сукенках. Раняй вясной яны упрыгожваюцца шерымі завушніцамі. Летам дрэвы падобныя на дзявчынак у белых спадніцах і зялёных хустінках. А восеню стройныя бяроскі нагадваюць жоўтыя сонейкі.*

Пакуль капітаны каманд выконваюць заданне, мы з вамі можам павялічыць колькасць балаў, разгадаўшы крыжаванку з загадкамі.

1)Круглае, гарбатае, вакол махнатае, як прыйдзе бяда, пацячэ і вада. (Вока)

2) Новы дом нясу ў руках,

Дзверы дома на замках,

Жыхары ў ім новыя, усе папяровыя (партфель).

3) Мышак ловіць, ды не кіска ён,

Лісты носіць, ды не паштальён,

Каб лісе не трапіць на зубок,

У калючы скруціцца клубок. (вожык)

4) Што за беленькая мушка

Апусцілася на вушка,

Ледзь чутно паказытала

І праз міг яе не стала? (сняжынка)

5) На стале заўсёды ў святы

Прыгажун стаіць пузаты.

Ні хвіліны не сумуе

І гарбатай пачастуе (чайнік)

6) У кутку барада на кійку? (Венік)

7) Адгадайце, носіць хто

Касцяное паліто? (чарапаха)

8) Днём і ноччу я іду,

Ранкам вас не падвяду.

Нават тых, хто моцна спіць,

Здольны хутка разбудзіць (будзільнік)

9) Ходзіць па двары, на нагах – купцюры, белае каменне нясе? (Курыца)

10) Я і хмарка, і туман,

Ручаёк і акіян,

Я лятаю і бягу,

І шкляною быць магу (вада).

**Шосты конкурс “Метаграмы”**

У зыходным слове замяніць адну літару, каб атрымалася іншае слова. За правільны адказ — 2 балы.

3 "м" расту я на градзе.

3 "р" я поўзаю ў вадзе. (Мак — рак)

Калі на "д" — паверхі маю.

Калі на "л" — дзяўбу, ламаю. (Дом — лом)

3 "е" дружу з будаўнікамі.

3 "а" купляй у хлебнай краме. (Бетон — батон)

Белы ўзімку, шэры летам —

Вось табе мае прыкметы:

"3" на "с" змяніць патрэбна,

Каб прадуктам быць мне

хлебным.(Зайка — сайка)

У лесе з "б" мяне шукаеш

I з прыемнасцю зразаеш.

Калі "б" на "п" заменіш —

Сцеражыся: захварэеш! (Грыб — грып)

Я маю сцены і куты,

Усё жыццё служу табе.

Мне "о" на "ы" заменіш ты —

Тады шукай мяне ў трубе. (Дом —дым)

Бачыць ты прывык мяне цякучай,

"Н" устаў — і стану я балючай. (Рака — ранка)

Да ўзвышша зычную дадай —

Машыну ў "стойла" заганяй. (Гара — гараж)

***Сёмы конкурс “Веру – не веру”***

1.Дапаўненне адказвае на пытанні ўскосных склонаў ( веру)

2. У слове “дзверы” аднолькавая колькасць літар і гукаў ( не веру)

3. Акалічнасць адказвае на пытанні як? дзе? куды? ( веру)

4. Канчатак – гэта зменная частка слова (веру)

5.Арфаграфія – раздзел мовазнаўства, які вывучае гукі (не веру)

6. У слове “ясень” 5 літар, 5 гукаў ( веру)

7. Прыметнік – самастойная часціна мовы, якая адказвае на пытанне ШТО ЗРАБІЦЬ? (не веру)

8.Слова АСІНА складаецца з двух складоў.(не веру)

9.Зваротак заўсёды з’яўляецца дзейнікам у сказе (не веру)

10.Словы БЕЛЫ і ЧОРНЫ з’яўляюцца сінонімамі? (Не веру)

11.Словы СОНЦА, СОНЕЧНЫ і СОННЫ з’яўляюцца аднакаранёвымі? (не веру)

12.У беларускім алфавіце 32 літары (веру)

13.Назоўнік у сказе выконвае толькі функцыю дзейніка (не веру)

14.Слова АЛФАВІТ узнікла ад назваў першых літар грэчаскага алфавіта (веру).

**Восьмы конкурс *“Рэбус”***

*Сож. Брэст. Ручка. Фарбы. Варона. Зязюля. Дошка. Слуцк.*

 **Дзявяты конкурс “Шыфроўка”**

Праверым, наколькі добра вы ведаеце беларускі алфавіт. Каб разгадаць зашыфраванае выказванне Кузьмы Чорнага, трэба суаднесці лічбу і літару алфавіта. Хто не толькі правільна, але і хутка разгадае запіс – атрымае 3 балы.

|  |  |  |  |
| --- | --- | --- | --- |
| Б – ну | Ж – уж | М – е | Т – ва |
| Я – ка | Ч – ёс | А – Ша | Ё – др |
| Л – ма | С – i | Ц – то | Ю – ве |
| В – й | Г – це, | З – бу, | І – гэ |
| Й – та | Д – дзе | Е – цi, | К – са |
| Н – да | У – ж | Ш – ць | О – ра |
| Ў – на | Ы – у | П – го | Ф – е, |
| Ь – ча | Р – е | Х – ш | Э – ла |

*Адказ.* Шануйце, дзецi, дружбу, гэта самае дарагое i важнае, што ёсць у чалавека.

 А, К, Т, Ы, Г, А, Р, М, А (граматыка)

* Вось і падыходзіць час развітвацца. Застаецца толькі павіншаваць пераможцаў і падараваць ім цэнныя прызы (цукеркі). Для агучвання вынікаў гульні слова даецца членам журы *(узнагароджванне каманд).*

 **Настаўнік чытае ўрывак з верша Л. Дайнекі “ Любіце мову”**

Дрыжыць прастор нябёс грамовых,

У родны край ідзе вясна.

Я зноў пра мову, зноў пра мову—

Яна, як маці, у нас адна.

Каб белы свет не здаўся вузкім,

Каб годна жыць паміж людзей,

Любіце мову-беларуску,

Любіце з кожным днём мацней!

Яна—жыцця першааснова,

Яна—стагоддзяў зорны дым.

Калі забудзем, згубім мову,

Што скажам праўнукам сваім?

* Вялікі дзякуй за ўдзел! Спадзяюся, што гэта гульня прабудзіла ў вас цікаўнасць да роднай мовы, і надалей вы будзеце адносіцца да яе з большай павагай. Да пабачэння, сябры!

*Жадаю вам, мілыя дзеці, заўсёдна*

*Любімаю мовай валодаць свабодна.*

*І каб па жыцці вам ішлося лягчэй,*

*Вы мову народа вучыце хутчэй.*

*Вы ўсе ў віктарыне цяпер шчыравалі,*

*І кожнае слова сваё шанавалі.*

*Прызы атрымайце за веданне мовы.*

*Любіце душэўнае роднае слова.*